I årene [[1984]]-[[85]] øgedes den han-kinesiske indvandring til Tibet markant, efter at den kinesiske regering var slået ind på den "åbne dørs" politik.<ref>Goldstein (1997), s. 94.</ref> Den [[27. september]] [[1987]] gik munke og nonner ud i åben protest mod regeringen i [[Peking]], og flere åbne protester fulgte de nærmeste år, hvilket atter vakte omverdenens interesse for regionen. Opløbene ledte til, at den daværende partisekretær [[Wu Jinghua]] afskedigedes og erstattedes med den mere hårdhændede [[Hu Jintao]], som indførte [[undtagelsestilstand]], da nye uroligheder brød ud efter [[Chökyi Gyaltsen|Panchen Lama]] pludselige død i januar 1989. [[1989]] fik også [[Dalai Lama]] tildelt [[Nobels fredspris]] for sine tiltag for en ikke-voldelig løsning på Tibet-konflikten, men de tibetansk-kinesiske led et hårdt tilbageslag, da den tiende Panchen Lama døde samme år.
Historie